《和何文缜礼部种竹一首》
宋代·程俱

筠节宁当混草莱，寸根中有拂云材。清游未接诸贤远，幽径终因二仲开。

岁晚苍阴元自茂，实成丹凤几时来。何郎冰雪森相对，默转谈峰万壑雷。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。